Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 3. A kintlevőségek, befektetések, mérlegen kívüli tételek és a fedezetek minősítésének és értékelésének szempontjairól szóló 27/1998. (X. 21.) PM rendelet 4. §-a értelmében a hitelintézetek adósminősítési szabályzatot kötelesek
Paragraph Index: 1414

3. A kintlevőségek, befektetések, mérlegen kívüli tételek és a fedezetek minősítésének és értékelésének szempontjairól szóló 27/1998. (X. 21.) PM rendelet 4. §-a értelmében a hitelintézetek adósminősítési szabályzatot kötelesek készíteni. A pénzügyminiszter e rendeletében felhatalmazta a hitelintézeteket, hogy lakossági ügyfeleik esetében a rendeletben foglaltaktól eltérő szempontokat vizsgáló adósminősítési rendszert is kialakíthatnak, illetve gyakorlatot követhetnek. Kiemelte azonban, hogy ezen rendelet mellékletében szereplő szabályoktól eltérni csak az adatvédelemmel kapcsolatos jogszabályi előírások figyelembevétele mellett lehet. Az Avtv. értelmező szakaszai szerint személyes adatnak minősül az adatokból levonható, az érintettre vonatkozó következtetés is. Természetes személyek esetében az adósminősítési eljárás során nyert megállapítások személyes adatok. A hitelintézet ezen megállapítások felhasználásának módját adósminősítési szabályzatában rögzíti. Az Avtv.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes